9.  การจัดการ

คณะกรรมการ

1.  นายอารมย์ จุฬจัมบก ประธานคณะกรรมการ

2.  นายสุธรรม ตัณฑ์ไพบูลย์ กรรมการ

3.  นางอรุณี งานทวี กรรมการ

4.  นายธำรงค์ งานทวี กรรมการ

5.  นายศักดิ์ชาย งานทวี กรรมการ

6.  นายสุกิจ งานทวี กรรมการ

7.  นายกิจจา งานทวี กรรมการ

8.  นายบุญเกื้อ ลิ่มสืบเชื้อ กรรมการ

9. นายฉัตรชัย ศิริวัฒนา เลขานุการคณะกรรมการ

  คณะกรรมการบริหาร และเจ้าหน้าที่บริหาร

1.  นางอรุณี งานทวี กรรมการผู้จัดการ,รักษาการแทนผู้จัดการทั่วไป

2.  นางสาวประกายแก้ว งานทวี ผู้อำนวยการฝ่ายบัญชีและการเงิน

3.  นายสมศักดิ์ วัฒนธรรม ผู้จัดการฝ่ายผลิต,ผู้จัดการทั่วไปโรงงานนครปฐม

4.  นายทวีศักดิ์ วงศ์ศุภชาติ ผู้จัดการฝ่ายผลิตเสาเข็มเหลี่ยม,

  ผู้จัดการฝ่ายธุรกิจก่อสร้างและเทเลคอม

5. นายสมชาย ศรีขวัญ ที่ปรึกษาบริษัท

6. นายอำนวย เอมโกษา ผู้จัดการฝ่ายการตลาดและการขาย

7. นางนิตยา ชูนวลศรี ผู้จัดการฝ่ายบัญชี

8. นางสาวดวงดาว สุขะวณิช ผู้จัดการฝ่ายการเงิน

9. นายกฤษณ์ ศาสตร์วัฒนโรจน์ ผู้จัดการฝ่ายวิศวกรรม

การสรรหากรรมการและผู้บริหาร

การแต่งตั้งคณะกรรมการบริษัท

ข้อบังคับกำหนดให้บริษัทมีคณะกรรมการบริษัทไม่น้อยกว่า 5 คน
และจำนวนไม่น้อยกว่าครึ่งหนึ่งต้องอยู่ในประเทศไทย ซึ่งการแต่งตั้งกรรมการนั้น
ผู้ถือหุ้นแต่ละคนมีคะแนนเสียงเท่ากับจำนวนหุ้น ที่ถือ
และจะใช้คะแนนเสียงที่มีอยู่เลือกบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้ผู้ใดมากน้อยเพียงใดไม่ได้
ซึ่งบุคคลที่ได้รับคะแนนเสียงสูงสุดตามลำดับลงมาจะได้รับเลือกตั้งเป็นกรรมการเท่าจำนวนกรรมการของบริษัท
หรือจำนวนที่ต้องการในการเลือกตั้งครั้งนั้น
และในกรณีที่มีบุคคลที่ได้รับคะแนนเสียงเท่ากันเกินจำนวนกรรมการที่ต้องการแล้ว
ประธานจะเป็นผู้ออกเสียงชี้ขาด

การถอดถอนกรรมการบริษัท

ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นซึ่งมาประชุม
และมีสิทธิออกเสียง และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือ
โดยผู้ถือหุ้นที่มาประชุม และมีสิทธิออกเสียง หรือศาลมีคำสั่งให้ออก
หรือกรรมการคนดังกล่าวขาดคุณสมบัติ หรือมีลักษณะต้องห้ามตามพระราชบัญญัติบริษัทมหาชน พ.ศ.
2535

รายงานการปฏิบัติตามหลักการกำกับดูแลกิจการที่ดี 15 ข้อ

1.  นโยบายเกี่ยวกับการกำกับดูแลกิจการ

  คณะกรรมการบริษัท ทักษิณคอนกรีต จำกัด (มหาชน)
  ตระหนักถึงความสำคัญของการกำกับดูแลกิจการที่ดี
  และได้มีการดำเนินการอย่างต่อเนื่องในนโยบายเกี่ยวกับการกำกับดูแลกิจการของบริษัท
  เพราะคณะกรรมการบริษัทมีความเชื่อมั่นว่า
  การดำเนินตามแนวทางปฏิบัติดังกล่าวจะเป็นประโยชน์ ต่อการดำเนินธุรกิจของบริษัท
  เป็นการเพิ่มมาตรฐานในการจัดการกิจการที่ดี เพิ่มความโปร่งใส
  เพิ่มขีดความสามารถในการแข่งขัน เพิ่มความเชื่อมั่นให้แก่ผู้ถือหุ้น ผู้ลงทุน และผู้เกี่ยวข้องทุกฝ่าย
  คณะกรรมการบริษัทจึงได้กำหนดนโยบายเกี่ยวกับการกำกับดูแลกิจการของบริษัท ในการประชุม
  คณะกรรมการบริษัท ครั้งที่ 1/2547 ไว้ดังนี้

1.  การปกป้องประโยชน์ทุกประการของผู้ถือหุ้นอย่างเท่าเทียมกัน และการคำนึงถึงสิทธิของ
    ผู้มีส่วนได้เสียกลุ่มต่างๆ

2.  คณะกรรมการบริษัทจะบริหารกิจการของบริษัทด้วยความรอบคอบ ระมัดระวังภายใต้กรอบ
    ข้อกำหนดกฎหมายและจริยธรรมทางธุรกิจ เพื่อสร้างความเจริญเติบโตที่ยั่งยืนของบริษัท
    ในระยะยาว เพื่อประโยชน์สูงสุดต่อผู้ถือหุ้น

3.  บริษัทจะดำเนินงานด้วยความโปร่งใส มีการเปิดเผยข้อมูลแก่ผู้เกี่ยวข้องทุกฝ่ายอย่างเพียงพอ

4.  บริษัทมีการควบคุม และมีการบริหารความเสี่ยงที่เหมาะสมกับธุรกิจและการบริหารงาน

5.  บริษัทได้กำหนดแนวทางเกี่ยวกับจริยธรรมในการดำเนินธุรกิจ เพื่อให้กรรมการ ผู้บริหาร
    และพนักงานถือปฏิบัติ

2.  ผู้ถือหุ้น : สิทธิความเท่าเทียมกัน

คณะกรรมการบริษัทตระหนักถึงสิทธิและความเท่าเทียมกันของผู้ถือหุ้น โดยในการประชุมผู้ถือหุ้น
บริษัทได้จัดส่งหนังสือเชิญประชุม พร้อมทั้งข้อมูลประกอบการประชุมที่มีรายละเอียดครบถ้วน เพียงพอ
รวมทั้งมีความเห็นของคณะกรรมการในทุกวาระ ให้ผู้ถือหุ้นทราบล่วงหน้าก่อนการประชุม
เกินกว่าระยะเวลาที่กำหนดไว้ตามกฎหมาย พร้อมทั้งอำนวยความสะดวกในการประชุม

3.  สิทธิของผู้มีส่วนได้เสียกลุ่มต่างๆ

  คณะกรรมการรับรู้และตระหนักถึงสิทธิของผู้มีส่วนได้เสีย ตามที่กฎหมายกำหนดและดูแลให้
  มั่นใจว่า สิทธิดังกล่าวได้รับการคุ้มครอง และปฏิบัติด้วยดี รวมทั้งการมีนโยบายที่จะสนับสนุน
  ให้เกิดความร่วมมือระหว่างบริษัท กับผู้มีส่วนได้เสียในการสร้างสรรค์ประโยชน์ระหว่างกัน

4.  การประชุมผู้ถือหุ้น

  ในการประชุมผู้ถือหุ้นของบริษัท บริษัทได้จัดสรรเวลาให้เหมาะสม และส่งเสริมให้ผู้ถือหุ้น
  มีโอกาสโดยเท่าเทียมกัน ในการแสดงความเห็นและตั้งคำถามใดๆ ต่อที่ประชุมตามระเบียบวาระ
  การประชุม โดยการประชุมผู้ถือหุ้นทุกครั้ง จะมีคณะกรรมการตรวจสอบซึ่งเป็นอิสระร่วมประชุม
  อยู่ด้วยเสมอ

5.  ภาวะผู้นำและวิสัยทัศน์

  คณะกรรมการบริษัทตระหนักเสมอในความรับผิดชอบต่อผู้ถือหุ้นในการดำเนินธุรกิจ
  และการกำกับดูแลให้การบริการจัดการเป็นไปตามเป้าหมาย
  และแนวทางเพื่อความเจริญอย่างยั่งยืนขององค์กร และประโยชน์สูงสุดของผู้ถือหุ้น
  และผู้มีส่วนได้เสียทุกฝ่าย

  คณะกรรมการบริษัทประกอบด้วย

1.  คณะกรรมการบริษัท

2.  คณะกรรมการตรวจสอบ

3.  คณะกรรมการบริหารและเจ้าหน้าที่บริหาร

อำนาจหน้าที่ของคณะกรรมการบริษัท

1.  ดูแลและจัดการเกี่ยวกับการดำเนินธุรกิจของบริษัทให้เป็นไปตามกฎหมายวัตถุประสงค์
    ข้อบังคับบริษัท และมติที่ประชุมผู้ถือหุ้น
    รวมทั้งหลักเกณฑ์และข้อบังคับของตลาดหลักทรัพย์แห่งประเทศไทย
    และสำนักงานคณะกรรมการกำกับหลักทรัพย์และตลาดหลักทรัพย์

2.  กำหนดนโยบายการดำเนินงานของบริษัท ควบคุมดูแลให้ฝ่ายจัดการดำเนินงานตามนโยบาย
    ที่กำหนดไว้อย่างมีประสิทธิภาพ และประสิทธิผล ภายใต้กรอบจริยธรรมทางธุรกิจ

3.  จัดให้มีการควบคุมและตรวจสอบภายใน ตลอดจนจัดทำระบบการควบคุมทางการเงิน
    การดำเนินงาน การกำกับดูแลกิจการ รวมทั้งการควบคุมและการบริหารความเสี่ยง

4.  ให้คำแนะนำปรึกษาแก่ฝ่ายจัดการ

อำนาจหน้าที่ของกรรมการบริหาร

1.  จัดให้มีการประชุมผู้ถือหุ้นภายในไม่เกิน4เดือนและจัดให้มีการประชุมวิสามัญเมื่อมีความจำเป็น

2.  จัดให้มีประชุมกรรมการบริษัททุกไตรมาส

3.  จัดให้มีการรายงานข้อมูลทางการเงิน งบการเงิน ข้อมูลที่สำคัญต่อผู้ถือหุ้น อย่างครบถ้วน
    เพียงพอ และถูกต้อง

4.  กำหนดเป้าหมาย แผนงาน และทบทวนผลการดำเนินงานเป็นระยะ

5.  ควบคุมดูแลให้ฝ่ายบริหารปฏิบัติงานให้เป็นไปตามแผนงาน

6.  ประเมินผลการปฏิบัติงานของผู้บริหาร

7.  ให้คำแนะนำปรึกษาแก่ผู้บริหาร

อำนาจหน้าที่ของคณะกรรมการตรวจสอบ

1.  สอบทานให้บริษัทมีรายงานทางการเงินอย่างถูกต้องและเพียงพอ

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน หรือรายการที่อาจ
    มีความขัดแย้งทางผลประโยชน์ให้มีความถูกต้องครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ โดยเปิดเผยไว้ในรายงาน
    ประจำปีของบริษัท ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่กฎหมายกำหนด หรือคณะกรรมการบริษัทมอบหมาย
    ภายในขอบเขตความรับผิดชอบของคณะกรรมการตรวจสอบ

  6. ความขัดแย้งของผลประโยชน์

  เพื่อป้องกันความขัดแย้งทางผลประโยชน์
  คณะกรรมการได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
  โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
  รวมทั้งกำหนดนโยบาย
  และวิธีการดูแลไม่ให้ผู้บริหารและผู้เกี่ยวข้องนำข้อมูลภายในบริษัทไปใช้เพื่อประโยชน์ส่วนตน

  7. จริยธรรมธุรกิจ

  บริษัทได้ออกข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
  เพื่อให้ผู้ที่เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทด้วยความซื่อสัตย์
  สุจริต และเที่ยงธรรม ทั้งการปฏิบัติต่อบริษัท และผู้มีส่วนได้เสียทุกกลุ่ม สาธารณชนและสังคม
  และบริษัทได้ ติดต่อสื่อสารให้พนักงานได้รับทราบและปฏิบัติตามแนวทาง
  รวมทั้งมีการกำหนดบทลงโทษทางวินัยไว้ด้วย

8. การถ่วงดุลของกรรมการที่ไม่เป็นผู้บริหาร

  คณะกรรมการบริษัทมีจำนวน 8 ท่าน ประกอบด้วย

  กรรมการที่เป็นผู้บริหาร 1 ท่าน

  กรรมการที่ไม่ได้เป็นผู้บริหาร 4 ท่าน

  กรรมการที่เป็นอิสระ 3 ท่าน

9. การรวมหรือแยกตำแหน่ง

  ประธานกรรมการเป็นกรรมการอิสระตามความหมายของตลาดหลักทรัพย์ และไม่มีความสัมพันธ์ใด
  ๆ กับฝ่ายบริหาร ประธานกรรมการไม่เป็นบุคคลเดียวกันกับกรรมการผู้จัดการ
  เพื่อเป็นการแบ่งแยกหน้าที่ในการ กำหนดนโยบายการกำกับดูแลและการบริหารงานประจำ

10. ค่าตอบแทนกรรมการและผู้บริหาร

  จำนวนค่าตอบแทนในปี 2546 : ในปี 2546 บริษัทได้จ่ายค่าตอบแทนต่างๆ ให้แก่กรรมการและ
  ผู้บริหาร มีรายละเอียดดังนี้

  ค่าตอบแทนที่เป็นตัวเงิน

กรรมการ

  ------------------ ---------- ------------------ ---------- ------------------
                     ปี 2546                        ปี 2545     

                     จำนวนราย   จำนวนเงินรวม(บาท)   จำนวนราย   จำนวนเงินรวม(บาท)

  เบี้ยประชุมครั้งละ      8          ไม่เกิน 128,000      8          ไม่เกิน 128,000
  4,000                                                       

  โบนัส               -          -                  -          -

  ค่าตอบแทนรายปี       4          210,000            4          160,000

  รวม                8          338,000            8          288,000
  ------------------ ---------- ------------------ ---------- ------------------

กรรมการบริหารและผู้บริหาร (ไม่รวมกรรมการบริษัท)

  --------------- ---------- ------------------ ---------- ------------------
                  ปี 2546                        ปี 2545     

                  จำนวนราย   จำนวนเงินรวม(บาท)   จำนวนราย   จำนวนเงินรวม(บาท)

  เบี้ยประชุม        1          16,000             1          16,000

  โบนัส            -          ไม่เกิน 1,000,000    -          -

  ค่าตอบแทนรายปี    8          8,000,000          8          8,000,000

  รวม             8          8,016,000          8          8,016,000
  --------------- ---------- ------------------ ---------- ------------------

11. การประชุมคณะกรรมการ

  คณะกรรมการมีกำหนดประชุมไตรมาสละ 1 ครั้ง โดยมีการกำหนดวาระชัดเจน ล่วงหน้า
  มีการจัดส่งหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้า
  เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม โดยในปี 2546
  ที่ผ่านมา คณะกรรมการมีการประชุมจำนวน 4 ครั้ง
  โดยการเข้าร่วมประชุมของคณะกรรมการบริษัทแต่ละท่านสรุปได้ดังนี้

+---------------------+------------------+-------------+--------------+
| รายชื่อ               | ว                | จำนวนครั้ง    | จ            |
|                     | าระการดำรงตำแหน่ง |             | ำนวนการประชุม |
|                     |                  | ท           |              |
|                     |                  | ี่เข้าร่วมประชุม | ทั้งหมด        |
+---------------------+------------------+-------------+--------------+
| 1. นายอารมย์ จุฬจัมบก  | ประธานคณ         | 4           | 4            |
|                     | ะกรรมการ,ประธานค |             |              |
|                     | ณะกรรมการตรวจสอบ |             |              |
+---------------------+------------------+-------------+--------------+
| 2. นายสุธรรม         | กรรมการ,         | 4           | 4            |
| ตัณฑ์ไพบูลย์            |                  |             |              |
|                     | กรรมการตรวจสอบ   |             |              |
+---------------------+------------------+-------------+--------------+
| 3. นางอรุณี งานทวี     | กรรมการ,         | 4           | 4            |
|                     |                  |             |              |
|                     | กรรมการผู้จัดการ    |             |              |
+---------------------+------------------+-------------+--------------+
| 4. นายธำรงค์ งานทวี   | กรรมการ          | 4           | 4            |
+---------------------+------------------+-------------+--------------+
| 5. นายศักดิ์ชาย งานทวี  | กรรมการ          | 4           | 4            |
+---------------------+------------------+-------------+--------------+
| 6. นายสุกิจ งานทวี     | กรรมการ          | 4           | 4            |
+---------------------+------------------+-------------+--------------+
| 7. นายกิจจา งานทวี    | กรรมการ          | 4           | 4            |
+---------------------+------------------+-------------+--------------+
| 8. นายบุญเกื้อ ลิ่มสืบเชื้อ | กรรมการ,         | 4           | 4            |
|                     |                  |             |              |
|                     | กรรมการตรวจสอบ   |             |              |
+---------------------+------------------+-------------+--------------+

12. คณะอนุกรรมการ

คณะกรรมการบริษัทได้แต่งตั้งคณะอนุกรรมการเพื่อช่วยในการกำกับดูแลกิจการของบริษัท ดังนี้

กรรมการตรวจสอบ

  จัดตั้งขึ้นเมื่อวันที่ 15 ธันวาคม 2542 มีวาระการดำรงตำแหน่งคราวละ 2 ปี
  ประกอบด้วยกรรมการ 3 ท่าน ทุกท่านเป็นกรรมการที่เป็นอิสระ ดังรายชื่อดังต่อไปนี้

  1. นายอารมย์ จุฬจัมบก ประธานคณะกรรมการตรวจสอบ

  2. นายสุธรรม ตัณฑ์ไพบูลย์ กรรมการตรวจสอบ

  3. นายบุญเกื้อ ลิ่มสืบเชื้อ กรรมการตรวจสอบ

  ในปี 2546 มีการประชุมคณะกรรมการตรวจสอบ 4 ครั้ง (ไตรมาสละ 1 ครั้ง)
  และรายงานต่อคณะกรรมการบริษัท อนุกรรมการมีหน้าที่พิจารณาและดำเนินการ ดังต่อไปนี้

1.  สอบทานให้บริษัทมีรายงานทางการเงินอย่างถูกต้องและเพียงพอ

2.  สอบทานให้บริษัทมี ระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิผล

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  เสนอแต่งตั้งและเสนอค่าตอบแทนผู้สอบบัญชีของบริษัท

5.  พิจารณาการเปิดเผยข้อมูลของบริษัท ในกรณีที่เกิดรายการที่เกี่ยวโยงกัน หรือรายการ
    ที่อาจมีความขัดแย้งทางผลประโยชน์ให้มีความถูกต้องครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่กฎหมายกำหนด หรือคณะกรรมการบริษัทมอบหมาย
    ภายในขอบเขตความรับผิดชอบของคณะกรรมการตรวจสอบ

13. ระบบการควบคุมและการตรวจสอบภายใน

(1) ระบบการควบคุมและการตรวจสอบภายใน

  บริษัทได้ให้ความสำคัญต่อระบบการควบคุมภายในทั้งในระดับบริหาร
  และระดับปฏิบัติงานที่มีประสิทธิภาพ จึงได้กำหนดภาระหน้าที่
  อำนาจการดำเนินการของผู้ปฏิบัติงาน ผู้บริหาร ผู้บังคับบัญชา เป็นลำดับชั้น
  มีการตรวจสอบและรายงานผลเป็นลายลักษณ์อักษรอย่างชัดเจน มีการควบคุม
  ดูแลการใช้ทรัพย์สินของบริษัทให้เกิดประโยชน์ และมีการแบ่งแยกหน้าที่ผู้ปฏิบัติงาน
  ผู้ติดตามควบคุมและประเมินผลออกจากกัน
  เพื่อให้เกิดการถ่วงดุลและตรวจสอบระหว่างกันอย่างเหมาะสม นอกจากนี้
  บริษัทยังมีการควบคุมภายในที่ เกี่ยวกับระบบการเงิน
  โดยบริษัทได้จัดให้มีระบบรายงานทางการเงิน เสนอผู้บริหาร สายงานที่รับผิดชอบ

  (2) การบริหารความเสี่ยง

  บริษัทมีการประเมินความเสี่ยงและวิเคราะห์ผลกระทบของความเสี่ยงอย่างสม่ำเสมอ
  ทั้งปัจจัยความเสี่ยงที่มาจากภายนอกและภายใน
  ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ
  เพื่อกำหนดมาตรการในการติดตามเหตุการณ์ที่เป็นสาเหตุของปัจจัยความเสี่ยง
  รวมทั้งมาตรการในการลดความเสี่ยงเหล่านั้น

14. รายงานของคณะกรรมการ

  คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย และ
  สารสนเทศทางการเงินที่ปรากฏในรายงานประจำปี
  งบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  โดยเลือกใช้นโยบายบัญชีที่เหมาะสมและถือปฏิบัติ อย่างสม่ำเสมอ
  และใช้ดุลยพินิจอย่างระมัดระวังและประมาณการที่ดีที่สุดในการจัดทำ รวมทั้งมีการ
  เปิดเผยข้อมูลที่สำคัญอย่างเพียงพอในหมายเหตุประกอบงบการเงิน

  คณะกรรมการได้จัดให้มีระบบการควบคุมภายในที่มีประสิทธิผล
  เพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้อง ครบถ้วน และเพียงพอ

  ในการนี้ คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการ
  ที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงิน
  ระบบการควบคุมภายใน และความเห็นของคณะกรรมการตรวจสอบ
  ซึ่งแสดงไว้ในรายงานคณะกรรมการตรวจสอบ

  คณะกรรมการมีความเห็นว่าระบบการควบคุมภายในของบริษัทเป็นที่น่าพอใจ
  และสามารถสร้างความเชื่อมั่นอย่างมีเหตุผลต่อความเชื่อถือได้
  ของงบการเงินของบริษัทและบริษัทย่อย ณ วันที่ 31 ธันวาคม 2546

15. ความสัมพันธ์กับผู้ลงทุน

  คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และ ทั่วถึง
  ทั้งรายงานข้อมูลทางการเงิน และข้อมูลทั่วไป
  ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่างๆ
  ดังกล่าว เพื่อให้ผู้ลงทุนและผู้ที่เกี่ยวข้องได้รับทราบ ทั้งโดยผ่านช่องทางและสื่อการเผยแพร่ต่างๆ
  ของตลาดหลักทรัพย์ และ web-site ของบริษัท

บุคลากร

พนักงานของบริษัทในปี 2546 มีจำนวน 1,031 คน ซึ่งแยกตามสายงานหลักคือ

1. พนักงานรายเดือนบริหาร 26 คน

2. พนักงานรายเดือนระดับปฏิบัติการ 253 คน

3. พนักงานรายวัน 752 คน

  ผลตอบแทนของพนักงานในปี 2546 มีจำนวน 93.65 ล้านบาท ซึ่งประกอบด้วยเงินเดือน
  และสวัสดิการต่างๆ

นโยบายในการพัฒนาพนักงาน

ในปี 2547 บริษัท มีการวางแนวทางในการพัฒนาพนักงาน 4 ด้าน ดังนี้

1.  ด้านภาวะผู้นำ (LEADERSHIP)

2.  ด้านการทำงานเป็นทีม (TEAMWORK)

3.  ด้านการติดต่อสื่อสาร (COMMUNICATION)

4.  ด้านความรู้เบื้องต้นทางธุรกิจ (BUSINESS KNOWLEDGE)